Lohdutus (Skogman)
Älä itke, poika, vaikka oma kultas otettiin,
 Älä raukka vaikertele, usein, usein käypi niin,
 Älä valvo yöt ja päivät, ällös vaikein valita,
 Eihän aina ihmisille ilonpäivää tarita.

 Turhaan kaipaat, älä tyhjään kyyneleitä vuodata,
 Ota toinen kulta sulle, ota taivaan Jumala,
 Hän ei jätä, hyljää ketään, aina vaan hän rakastaa,
 Yksikään ei ikänänsä tätä kultaa sulta saa.

[David] S[kogma]-n.

Lähde: Mansikoita ja mustikoita IV (1863).

David Skogman
Runot
Mansikoita ja mustikoita
1863